Námsmenn og fjölskyldur þeirra eiga rétt á læknishjálp þar ef þörf krefur hjá hinu opinbera heilbrigðiskerfi viðkomandi lands í samræmi við EES reglurnar um almannatryggingar . Til að tryggja sér rétt til aðstoðar ef þörf krefur hjá heilbrigðiskerfi hins opinbera í EES landi þarf að framvísa evrópska sjúkratryggingakortinu . Námsmenn sem stunda nám í löndum utan EES og fjölskyldur þeirra geta haldið lögheimili sínu hér á landi meðan á námi stendur og haldið rétti sínum til almannatrygginga . Unnt er að fá útgefna tryggingaryfirlýsingu um sjúkratryggingar hér á landi . Hún er í raun viljayfirlýsingar um greiðsluþátttöku Sjúkratrygginga Íslands í þeim sjúkrakostnaði sem námsmaður kann að verða fyrir á meðan á námi erlendis stendur . Námsmenn , makar þeirra og börn greiða sama verð og einstaklingar greiða fyrir sambærilega heilbrigðisaðstoð hér á landi . Líklegt er að háskólar t.d. í Bandaríkjunum fari fram á það að nemendur kaupi sér auka sjúkratryggingu . Einfaldast er þá að bæta slíkri tryggingu við heimilistryggingu ( sína eigin eða foreldra ) . Nauðsynlegt er því að kynna sér kröfur hvers skóla fyrir sig .